Για δεκαετίες, οι γιοι των Ρόζεμπεργκ (Μάικλ και Ρόμπερτ Μίροπολ) και πολλοί άλλοι υπερασπιστές τους υποστήριζαν ότι ο Τζούλιους και η Έθελ ήταν αθώοι για κατασκοπεία στη χώρα τους και ήταν θύματα της παράνοιας του Ψυχρού Πολέμου. Μετά την πτώση της Σοβιετικής Ένωσης, πολλές πληροφορίες σχετικά με τους Ρόζεμπεργκ αποχαρακτηρίστηκαν, συμπεριλαμβανομένης μίας σειράς αποκωδικοποιημένων σοβιετικών τηλεγραφημάτων (κωδικό-όνομα: Βενόνα), που περιγράφει λεπτομερώς το ρόλο του Τζούλιους ως αγγελιαφόρου και στρατολογητή για τους Σοβιετικούς. Ο ρόλος της Έθελ ήταν αυτός της συνεργού, που βοήθησε να στρατολογήσει τον αδερφό της Ντέιβιντ στο κύκλωμα κατασκοπείας και η οποία έκανε γραμματειακή υποστήριξη, δακτυλογραφώντας έγγραφα για τον σύζυγό της, τα οποία μετά δόθηκαν στους Σοβιετικούς. Το 2008, τα Εθνικά Αρχεία των Ηνωμένων Πολιτειών δημοσίευσαν το μεγαλύτερο μέρος των μαρτυριών υπό το δικαστικό συμβούλιο ενόρκων σχετικά με τη δίωξη των Ρόζενμπεργκ.